Na temelju članka 81. do članka 86. Zakona o proračunu («Narodne novine» broj 144/21.) , članka 52. stav 4. Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/23) i članka 20. Statuta Javne vatrogasne postrojbe Umag, Vatrogasno vijeće Javne vatrogasne postrojbe Umag, na sjednici održanoj dana 28. srpnja 2025. godine usvojilo je

**POLUGODIŠNJI IZVJEŠTAJ O IZVRŠENJU FINANCIJSKOG PLANA**

**JAVNE VATROGASNE POSTROJBE UMAG**

**ZA 2025.GODINU**



Financijski plan Javne vatrogasne postrojbe Umag za 2025. godinu planiran je u ukupnom iznosu od 2.111.101,53 eura, a u prvih šest mjeseci 2025. godine ostvaren je kako slijedi:

**1. OPĆI DIO POLUGODIŠNJEG IZVJEŠTAJA**

Sažetak A. Računa prihoda i rashoda i B. Računa financiranja

**Za razdoblje od 01.01.2025. do 30.06.2025.**



**1. OPĆI DIO**

**RAČUN PRIHODA I RASHODA**

**1.PRIHODI I RASHODI PREMA EKONOMSKOJ KLASIFIKACIJI**



*Nastavak*



**2.IZVJEŠTAJ O PRIHODINA I RASHODINA PREMA IZVORIMA FINANCIRANJA**



**3.RASHODI PREMA FUNKCIJSKOJ KLASIFIKACIJI**



**RAČUN FINANCIRANJA**

**1.RAČUN FINANCIRANJA PREMA EKONOMSKOJ KLASIFIKACIJI**



**2.RAČUN FINANCIRANJA PREMA IZVORIMA FINANCIRANJA**



**2. POSEBNI DIO POLUGODIŠNJEG IZVJEŠTAJA**

**1.IZVRŠENJE PO PROGRAMSKOJ KLASIFIKACIJI**

U posebnom djelu polugodišnjeg izvještaja iskazani su rashodi i izdaci prema izvorima financiranja i ekonomskoj klasifikaciji raspoređeni u dva osnovna programa.

PROGRAM 1101 - Osnovna djelatnost vatrogastva - minimalni standard

PROGRAM 1102 - Osnovna djelatnost vatrogastva - izvan standarda





**III OBRAZLOŽENJE OSTVARENJA PRIHODA I PRIMITAKA, RASHODA I IZDATAKA**

**Javna vatrogasna postrojba Umag** javna je ustanova Jedinice lokalne samouprave (JLS) koja u okviru vatrogasne djelatnosti skrbi o potrebama i interesima građana na svom području za organiziranjem i djelovanjem učinkovite vatrogasne službe sukladno Zakonu o vatrogastvu (NN 125/19). JVP Umag kao središnja profesionalna vatrogasna postrojba obavlja vatrogasnu djelatnost na objektima i prostorima na području svojih osnivača: Grada Umaga, Grada Buja, Grada Novigrada te Općina Brtonigle, Grožnjana i Oprtlja.

Program Organiziranje i provođenje zaštite i spašavanja obuhvaća aktivnosti kojima se osiguravaju sredstva za nesmetano funkcioniranje i koordinaciju vatrogasne službe, obuku operativnih djelatnika putem praktične i teorijske nastave, održavanje mobilnosti voznog parka i vatrogasne opreme, gašenje požara, spašavanje ljudi i imovine, pomoć kod elementarnih nepogoda, pružanje tehničke pomoći u nezgodama i opasnim situacijama, vatrogasno osiguranje kod slijetanja helikoptera HMS i drugi poslovi u nesrećama, ekološkim i inim nesrećama, a sredstva za pokrivanje rashoda rada osiguravaju se kroz financiranje iz minimalnog standarda te iz proračuna Općina i Gradova na čijem području postrojba djeluje, a koji su ujedno i suosnivači postrojbe. U aktivnosti osnovne djelatnosti vatrogastva planirani se rashodi za zaposlene, naknade zaposlenima, stručno usavršavanje zaposlenika, nabavka materijala i sirovine potrebnih za rad, nabavku službene, radne i zaštitne odjeće i obuće, materijal i usluge za tekuće i investicijsko održavanja, rashodi vezani za vozni park (održavanje, registracija, osiguranje i dr.) te ostali rashodi za materijal, energiju i usluge vezani za poslovanje postrojbe. U aktivnosti opremanje vatrogasne postrojbe planirana je nabavka vatrogasne opreme.

JVP Umag obavlja svoju djelatnost kao javnu službu temeljem zakonskih propisa, Planova zaštite od požara i Programa aktivnosti Vlade RH u provedbi posebnih mjera zaštite od požara od interesa za Republiku Hrvatsku sa zadaćom gašenja požara i spašavanja ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama te obavljanje i drugih poslova u nesrećama, ekološkim i inim nesrećama, sudjelovanje u provedbi preventivnih mjera zaštite od požara i eksplozija te obavljanje i drugih poslova. Vatrogasnu postrojbu predstavlja i zastupa Zapovjednik Vatrogasne postrojbe, a njome upravlja Vatrogasno vijeće od tri člana.

* **PRIHODI**

Javna vatrogasna postrojba Umag obavlja poslove u sklopu funkcija koje se decentraliziraju shodno Zakona o vatrogastvu i Zakona o financiranju jedinica lokalne i područne (regionalne) samouprave. Prihodi od poslovanja ostvareni su u visini 40,63 % od planiranih za obračunsku godinu 2025. u iznosu od 858.903,90 eura , a u odnosu na isto razdoblje prethodne godine indeks iznosi 111,26%.

Prihodi koje je Javna vatrogasna postrojba Umag ostvarila u prvoj polovici 2025. godine su prihodi iz proračuna Grada Umaga, prihodi od JL(R)PS – Grada Buje, Grada Novigrada, Općine Brtonigla, Oprtalj i Grožnjan, prihodi ostvareni temeljem Odluke o minimalnim financijskim standardima za obavljanje djelatnosti Javnih vatrogasnih postrojbi u 2025. godini (Narodne novine br. 16/25).

Također Javna vatrogasna postrojba Umag ostvarila je prihode obavljanjem vlastite djelatnosti (protupožarna osiguranja, vatrodojavni sustavi, prijevozi vode).

Manjak prihoda iz 2024. godine (za pokriće u slijedećem razdoblju) u iznosu -26.549,17 eura, uvršten je u Prijedlog I. izmjena financijskog plana. Uplaćenim prihodima u ovom izvještajnom razdoblju podmiren je djelomičan manjak iz 2024. godine, odnosno ostala je otvorena djelomična obveza po konačnom obračunu Općine Grožnjan. Prijedlog I. izmjena financijskog plana usvojen je na 38. sjednici Vatrogasnog vijeća JVP Umag održanoj dana 17. ožujka 2025. godine, odnosno na 24. sjednici GV Grada Umag-Umago, održanoj dana 07. travnja 2025. godine. Sukladno pravilniku o proračunskom računovodstvu i Računskom planu (NN 158/2023) a po smjernicama za izradu Prijedloga, I. izmjenama financijskog plana JVP Umag prihvaćeno je i povećanje prihoda vezano za 13-ti rashod za zaposlene i 13 naknada za zaposlene. Uvršten je i Dodatak IV. Kolektivnom ugovoru za državne službenike i namještenike (NN 4/2025) koji se odnosi na osnovicu, povećanje od plaće za veljaču 3% i od plaće za rujan dodatnih 3%. Prilikom izrade financijskog plana za 2025. sa projekcijama za 2026. i 2027 godinu nije bilo moguće odobriti sva predviđena sredstva za materijalne rashode ujedno i dodatne prihode, pa je dogovoreno da će se I. Izmjenama i dopunama Financijskog plana predvidjeti prihodi za materijalne rashode koji su raspoređeni na državu i osnivače, što je i prihvaćeno.

*Ukupno povećanje prihoda po I. Izmjenama i dopunama financijskog plana 2025.*

|  |  |  |  |  |
| --- | --- | --- | --- | --- |
| VRSTA PRIHODA / PRIMITAKA | PLANIRANO € | POVEĆANJE IZNOSA | PROMJENA (%) | NOVI IZNOS € |
| **SVEUKUPNO PRIHODI** | **1.822.269,00** | **288.832,53** | **15,72** | **2.111,101,53** |

*Tabelarni prikaz prihoda ( isječak iz obrasca PR-RAS 30.06.2025.)*



*Grafički prikaz ostvarenih prihoda na dan 30.06.2025.godine*

**Pomoći izravnanja za decentralizirane funkcije:**

Financiranje rada JVP Umag odvijalo se najvećim dijelom na temelju Odluke o minimalnim financijskim standardima za decentralizirano financiranje redovite djelatnosti javnih vatrogasnih postrojbi u 2025. godini (Narodne novine br.16/25). Odlukom su utvrđeni minimalni financijski standardi za decentralizirano financiranje rashoda za zaposlene te materijalne i financijske rashode u iznosu od 658.108,00 eura, što je u odnosu na prethodnu godinu povećanje za 7% ili 43.054,00 eura više.

**Pomoći proračunskim korisnicima iz proračuna koji im nije nadležan:**

Prihodi iznad minimalnog standarda financirani su iz proračuna Gradova i Općina shodno udjelima prema Sporazumu o osnivanju a namijenjeni za financiranje rashoda za zaposlene i opremanje vatrogasne postrojbe, u izvještajnom razdoblju bez uplata od Općine Grožnjan.

*Uplate suosnivača 30.06.2025.*



Uplatama u 2025. godini djelomično je podmiren manjak iz 2024. godine. Iznos manjka po konačnom obračunu suosnivača iznosio je -26.549,17 eura. Realizirano je pokriće manjka u iznosu od 22.033,61 eura, razlika od 4.515,56 eura odnosi se na djelomično otvorenu obvezu općine Grožnjan.

*Uplate pokrića manjka suosnivača iz 2024.godine /30.06.2025.*



*( isječak iz obrasca PR-RAS 30.06.2025.)*



**Vlastiti prihodi:**

Vlastiti prihodi u odnosu na prethodnu godinu ostvareni su u iznosu od 19.970,37 eura što je za 48,1% više - povećanje je nastalo prvenstveno zbog očekivanog većeg broja korisnika usluge nadzora nad vatrodojavnim sustavom, kao i povećanjem broja intervencija, osiguranja manifestacija i prijevoza vode. U ovom izvještajnom razdoblju ostvareno je i 500,00 eura (konto 6526) prihoda na temelju refundacija rashoda iz prethodnih godina-Prihod za posebne namjene-prihodi korisnika

*Vlastiti prihodi*



* **RASHODI**

Rashodi poslovanja iznose 960.235,92 eura **,** a u odnosu na prethodnu godinu veći su za 30,6%.

U promatranom razdoblju rashodi su izvršeni kako slijedi:

* Rashodi za zaposlene 851.643,18
* Materijalni rashodi 108.592,74

Tijekom godine dolazi do odstupanja u pojedinim rashodima, no u ovom izvještajnom razdoblju rashodi se kreću u planiranim veličinama i dinamici sukladno programu rada i Financijskom planu. Budući se ne mogu predvidjeti svi neplanirani izdaci koji mogu nastati, a odnosne se prvenstveno na troškove usluga popravka i održavanja nastalih kvarova na vatrogasnoj opremi i vozilima. Obzirom da se radi o specifičnoj vatrogasnoj opremi i vozilima sami popravci često iziskuju znatna financijska sredstva. Ovisno od situacije, JVP Umag nije u mogućnosti unaprijed predvidjeti sve aktivnosti i njihovu dinamiku budući da na iste utječu elementarne nepogode (suša, poplave), požari većih razmjera, postupanja građana, te ostali nepredvidivi događaji. Rashodi za zaposlene pod utjecajem su rizika za racionalno izvršenje plana uslijed naprijed navedenih pojačanih aktivnosti i broja intervencija, odnosno odlaskom na dislokacije, čime se uvećava obveza prema radnicima sukladno odredbama kolektivnog ugovora.

**Rashodi za zaposlene** iznose 851.643,18 eura i veći su u odnosu na prethodnu godinu za 43,4% - najveći razlog je knjiženje jednog obračuna plaće više u odnosu na isto razdoblje 2024. godine (kontinuirani rashodi u siječnju za plaću iz 12/2024. i knjiženje obračuna plaće za 06/2025.)

Razlog povećanja rashoda zaposlenih u odnosu na prošlogodišnje je i primjena Pravilnika o unutarnjoj organizaciji i sistematizaciji radnih mjesta u JVP Umag sukladno odredbama: Zakona o vatrogastvu („Narodne novine“, broj 125/19, 114/22, 155/23, Pravilnika o klasifikaciji postrojbi i koeficijentima složenosti poslova te radnih mjesta i mjerila za utvrđivanje radnih mjesta vatrogasaca („Narodne novine“, broj 85/24) i Uredbe o visini dodataka na osnovni koeficijent za radna mjesta profesionalnih vatrogasaca („Narodne novine“, broj 92/24). Isti se primjenjuju od rujna 2024. i rezultiralo je povećanjem rashoda u odnosu na isto razdoblje prethodne godine, te su rashodi u odnosu na prošlu godinu povećani i iz razloga što je troje djelatnika koji su u prvoj polovici 2024. bili na školovanju u Zagrebu sada u redovnom radnom odnosu, kao i isplata oporezivog iznosa otpremnine jednom radniku po Zakonu o vatrogastvu zbog odlaska u mirovinu. Rashodi za zaposlene isplaćivani su temeljem važećeg Kolektivnog ugovora, a u njihovoj strukturi povećanje bilježe plaće za redovan rad 45,9%, plaće za prekovremeni rad 65,6%, doprinosi za mirovinsko osiguranje beneficirani staž 43,4%, doprinosi za zdravstveno osiguranje 47,6%.

Ostali rashodi za zaposlene u odnosu na prethodnu godinu manji su za 17,3% iz razloga što je u 2024. godini isplaćen regres za godišnji odmor u prvoj polovici godine, a u tekućoj će biti isplaćen u slijedećem izvještajnom razdoblju, te su tu još obuhvaćene isplate neoporezivih naknada za jubilarne nagrade, neoporezivi dio otpremnina i naknada zaposlenima za prehranu.

**Materijalni rashodi** iznose 108.592,74 eura i manji su u odnosu na isto razdoblje prethodne godine te iznose 76,9% prošlogodišnjih.

Zbog porasta cijene energenata i pogonskog goriva za vatrogasna vozila, neizbježan je i rast na rashodovnoj stavci financijskog plana, iako u odnosu na prethodnu godinu za samo 6,7%. Do povećanja naknade za prijevoz za rad došlo je uslijed knjiženja jednog obračuna plaće više, kao i naknade za troje radnika sada u redovnom radnom odnosu, a prošle godine na školovanju, što je rezultiralo povećanjem od 52,7% u tekućem izvještajnom razdoblju.

Dvoje radnika JVP Umag u mjesecu travnju prisustvovalo je Hrvatskom ronilačkom kongresu u Šibeniku za što im je isplaćena dnevnica, prisustvovalo se i seminarima/webinarima sveukupno u manjem iznosu rashoda od prošlogodišnjeg djelomično i zbog zajedničkog prisustvovanja istima u organizaciji Grada Umaga.

Ostale naknade troškova zaposlenima zbog troškova koji su nastali za podmirenje prehrane za jednog radnika na školovanju u Zagrebu, kao i isplatu putnih troškova temeljem sklopljenog ugovora o školovanju u manjem su iznosu iz razloga što je u prvoj polovici 2024. na školovanju bilo troje radnika.

Materijal i sirovine bilježe indeks od 24%,- razlog je što je krajem prošle godine nabavljena veća količina pjenila za gašenje požara, a u ovoj godini nije bilo potrebe za novu nabavu.

Rashodi za materijal i dijelovi za tekuće i investicijsko održavanje manji su u odnosu na prošlogodišnje za 25,9% zbog manjeg broja kvarova transportnih sredstava, a i u 2024. je bilo više potreba za zamjenama akumulatora na vozilima.

Nabavka auto guma i sitnog inventara u ovoj se godini povećala i indeks iznosi 177,2% - razlog je potreba mijenjanja guma za dva teretna vozila koje je bilo neophodno.

Veliko smanjenje u odnosu na prethodnu godinu bilježimo na rashodima za nabavu službene, radne i zaštitne odjeće i obuće - svega 17,2% prošlogodišnjeg rashoda, a razlog je nabava vatrogasnih odijela za strukturne požare u 2024., te se nabavka ostale zaštite odjeće i obuće u ovoj godini odnosila na kacige, radne hlače, radne majice, te vatrogasna odjela i čizme potrebne za zamjenu oštećenih i dotrajalih.

Kod rashoda za usluge nije bilo povećanja u odnosu na prethodnu godinu , indeks ostvarenja iznosi 84,5%. Usluge za tekuće i investicijsko održavanje manje su za 28,0%, bilo je manje popravaka na vozilima u odnosu na prošlu godinu, zdravstvene usluge su manji iznos jer nema prethodnih pregleda-nema novozaposleni u prvoj polovici godine. Ostali rashodi usluga su u razmjerima prošlogodišnjih.

Na ostalim rashodima poslovanja bilježimo povećanje na uslugama osiguranja od 17,1% shodno zatraženim ponudama osiguravatelja i stanju tržišta.

**Rashodi za nabavu nefinancijske imovine** – iznose **14.016,43** eura i odnose se na nabavu dugotrajne nefinancijske imovine – indeks ostvarenja 66,5% prošlogodišnje vrijednosti a odnosi se na nabavljenu opremu za krimpanje, nabavku blokatora za solarne panele, mlaznice, ronilački set, klima uređaj, računalo.

Za nabavu ove vrste rashoda korištena su sredstva iz proračuna JLS u iznosu od 4.830,00 eura, te vlastiti prihodi u iznosu od 9.186,43 eura.

U prvom polugodištu od planiranih 42.530,00 eura za nabavu opreme utrošeno je 32,96% planiranih rashoda.

* Rashodi financirani iz decentraliziranih sredstava

Rashodi Javne vatrogasne postrojbe Umag koji su finacirani iz **decentraliziranih sredstava** ostvarenih temeljem Odluke o minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2025. godini.

|  |  |  |
| --- | --- | --- |
| Konto | Vrsta rashoda | Realizirano |
| 3111 | Plaće za redovan rad | 246.501,65 |
| 3121 | Ostali rashodi za zaposlene | 9.015,99 |
| 3131 | Doprinosi za mirovinsko osiguranje - beneficirani staž | 18.779,85 |
| 3132 | Doprinosi za zdravstveno osiguranje | 32.706,46 |
| 3211 | Službena putovanja | 120,00 |
| 3212 | Naknade za prijevoz na posao i s posla | 8.773,20 |
| 3213 | Stručno usavršavanje zaposlenika | 200,00 |
| 3221 | Uredski materijal i ostali materijalni rashodi | 727,06 |
| 3222 | Materijal i sirovine | 451,45 |
| 3223 | Energija | 8.070,67 |
| 3224 | Materijal i dijelovi za tekuće i investicijsko održavanje | 2.197,61 |
| 3225 | Sitni inventar i auto gume | 1.322,50 |
| 3227 | Službena, radna i zaštitna odjeća i obuća | 2.863,13 |
| 3231 | Usluge telefona, pošte i prijevoza | 2.045,58 |
| 3232 | Usluge tekućeg i investicijskog održavanja | 2.405,65 |
| 3233 | Usluge promidžbe i informiranja | 585,28 |
| 3234 | Komunalne usluge | 770,51 |
| 3236 | Zdravstvene i veterinarske usluge | 31,25 |
| 3238 | Računalne usluge | 1.237,89 |
| 3292 | Premije osiguranja | 10.329,46 |
|  | **UKUPNO:** | **349.135,19** |

* Rashodi Javne vatrogasne postrojbe Umag za razdoblje siječanj – lipanj 2025. godine iznad decentraliziranih sredstava koji su financirani iz **proračuna osnivača**

|  |  |  |
| --- | --- | --- |
| Konto | Opis | Iznos |
| 31 | Rashodi za zaposlene | 544.639,23 |
| 32 | Materijalni rashodi | 59.810,83 |
| 42 | Rashodi za nabavu proizvedene dugotrajne imovine | 4.830,00 |
|  | **UKUPNO:** | **609.280,06** |

***REZULTAT POSLOVANJA 30.06.2025.***

*Tabelarni prikaz (isječak iz obrasca PR-RAS 30.06.2025.)*



**IV OBRAZLOŽENJE POSEBNOG DIJELA IZVJEŠTAJA**

JVP Umag izvršava Financijski plan u okviru razdjela 001 – Upravni odjel za opću upravu i društvene djelatnosti, Glava 00110 - Vatrogasne postrojbe. Financijsko poslovanje JVP Umag odvija se putem jedinstvenog žiro-računa riznice Grada Umaga.

Rad Javne vatrogasne postrojbe Umag ostvaruje se u dva programa kojima se osigurava nesmetano funkcioniranje postrojbe.

**Program1101: Osnovna djelatnost vatrogastva - minimalni standard -financiranje decentraliziranih funkcija vatrogastva**

Program je realiziran temeljem Odluke o minimalnim financijskim standardima za decentralizirano financiranje redovite djelatnosti javnih vatrogasnih postrojbi u 2025. godini (Narodne novine br. 16/2025). Odlukom su utvrđeni minimalni financijski standardi za financiranje rashoda za zaposlene te materijalne i financijske rashode u iznosu od 658.108,00 eura. Navedena sredstva osiguravaju osnivači JVP Umag iz dodatnog udjela u porezu na dohodak po stopi od 1,0%. Ukoliko osnivači ne osiguraju potrebna sredstva za financiranje rashoda decentraliziranih funkcija vatrogastva, razlika sredstava ostvaruju s pozicije pomoći izravnanja za decentralizirane funkcije iz Državnog proračuna Republike Hrvatske. Decentralizirana sredstva koristila su se prema utvrđenoj namjeni u omjeru 81,65 % za rashode za zaposlene, a 18,35 % za materijale i financijske rashode.

U izvještajnom razdoblju realizirano je 53,05% godišnjeg programa.

**Program 1102: Osnovna djelatnost vatrogastva - izvan standarda**

Ovim programom omogućilo se financiranje postrojbe iznad minimalnog standarda. Sredstva potrebna za financiranje rashoda za zaposlene JVP Umag osigurali su osnivači JVP Umag shodno udjelu prema Sporazumu o osnivanju. U izvještajnom razdoblju realizirano je 43,51% godišnjeg programa.

Programima se omogućilo učinkovito funkcioniranje rada JVP Umag s ciljem pružanja što veće kvalitete protupožarne zaštite. JVP Umag je pored obavljanja vatrogasnih intervencija obavljala i sudjelovala i u brojnim drugim aktivnostima vodeći računa da se pritom ne umanji operativnost vatrogasne postrojbe.

U navedenom razdoblju podmirene su djelomično obveze prenesene iz prethodne 2024. godine – ostala je otvorena djelomična obveza po konačnom obračunu općine Grožnjan od 4.515,56 eura.

Stanje obveza na kraju izvještajnog razdoblja iznosi 134.913,09 eura, a odnosi se na međusobne obveze proračunskih korisnika i to:

* 15.311,55 eura odnosi na manjak prihoda i primitaka za pokriće u slijedećem razdoblju
* 119.601,54 eura obračunata plaća za lipanj isplaćena u srpnju čiji će prihod biti knjižen u slijedećem izvještajnom razdoblju

Javna vatrogasna postrojba Umag za navedeno razdoblje prema knjigovodstvenim evidencijama nema potencijalnih obveza po osnovi sudskih sporova, nije se zaduživala niti je koristila sredstva iz fondova Evropske unije.

KLASA:400-02/25-01/02

URBROJ:2105-5-18-25-3

Umag, 21.07.2025.

Zapovjednik JVP Umag

Bojan Štokovac dipl.ing.